CELEX: 62013CN0220
Language: fi
Date: 2013-04-25 00:00:00
Title: Asia C-220/13 P: Valitus, jonka Kalliopi Nikolau on tehnyt 25.4.2013 unionin yleisen tuomioistuimen (toinen jaosto) asiassa T-241/09, Nikolau v. Euroopan tilintarkastustuomioistuin, 20.2.2013 antamasta tuomiosta

29.6.2013   
            
            
               FI
            
            
               Euroopan unionin virallinen lehti
            
            
               C 189/10
            
         Valitus, jonka Kalliopi Nikolau on tehnyt 25.4.2013 unionin yleisen tuomioistuimen (toinen jaosto) asiassa T-241/09, Nikolau v. Euroopan tilintarkastustuomioistuin, 20.2.2013 antamasta tuomiosta
   (Asia C-220/13 P)
   2013/C 189/19
   Oikeudenkäyntikieli: kreikka
   
      Asianosaiset
   
   
      Valittaja: Kalliopi Nikolau (edustaja: dikigoros V. Christianos)
   
      Muu osapuoli: Euroopan unionin tilintarkastustuomioistuin
   
      Vaatimukset
   
   
               —
            
            
               Unionin yleisen tuomioistuimen asiassa T-241/09 20.2.2013 antama tuomio on kumottava ja asia on palautettava kyseiseen tuomioistuimeen uudelleen käsiteltäväksi
            
         
               —
            
            
               Vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää, että kyseinen 20.2.2013 annetussa tuomiossa on oikeudellisia arviointeja, joilla rikotaan selvästi unionin oikeutta, ja se vaatii sen kumoamista.
   Valittajan mukaan valituksenalainen tuomio on kumottava, koska sillä loukataan perusoikeuksia ja unionin oikeuden periaatteita, sillä Euroopan unionin oikeutta on siinä tulkittu ja sovellettu väärin, ja koska (unionin yleiseltä tuomioistuimelta) puuttuu toimivalta. Hän esittää tarkemmin ottaen seuraavat väitteet:
   
               —
            
            
               Syyttömyysolettamaa ei ensinnäkään ole sovellettu
            
         
               —
            
            
               Toiseksi asiassa on loukattu SEU 4 artiklan 3 kohdassa määrättyä periaatetta, jonka mukaan Luxemburgin Tribunal d'Arrondissementin kanssa on toimittava vilpittömässä yhteistyössä
            
         
               —
            
            
               Kolmanneksi tuomioistuin ei ollut toimivaltainen
            
         
               —
            
            
               Neljänneksi unionin oikeutta on tulkittu ja sovellettu väärin sopimussuhteen ulkopuolisen vastuun ja tilintarkastustuomioistuimen päätöksen 99/50 osalta.